ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
அறிமுகப் போட்டிக்குத் தேர்ந்தெடுக்கப்பட்ட படங்களின் பட்டியலை 52-வது இந்திய சர்வதேச திரைப்பட விழா அறிவிப்பு
அறிமுகப் போட்டிக்குத் தேர்ந்தெடுக்கப்பட்ட படங்களின் பட்டியலை 52-வது இந்திய சர்வதேச திரைப்பட விழா இன்று அறிவித்தது.
எண்ணற்ற இயக்குநர்களுக்கு அறிமுகக் களமாக பல வருடங்களாக திகழந்து வரும் இந்த விழாவின் ஒரு பிரிவான அறிமுகப் பிரிவின் நோக்கம் இவ்வருடத்தின் சிறந்த அறிமுக இயக்குநர்களை அடையாளம் காண்பதே ஆகும். இப்பிரிவுக்காக தேர்ந்தெடுக்கப்பட்ட திரைப்படங்களின் விவரம் பின்வருமாறு
டோல்லு
இயக்குநர்: சாகர் புராணிக்
இந்தியா | 2020 | கன்னடம் | 106 நிமிடம் | கலர்
ஃபியுனரல்
இயக்குநர்: விவேக் ராஜேந்திர துபே
இந்தியா | 2020 | மராத்தி | 125 நிமிடம் | கலர்
மகோடோ
இயக்குநர்: ரூபன் செய்ன்ஸ்
ஸ்பெயின் | 2021 | ஸ்பானிஷ், பிரேசிலியன்-போர்த்துகீசியம் |76 நிமி. | கலர்
மமன்
இயக்குநர்: அராஷ் அனீஸ்சி
ஈரான் | 2021 | ஃபார்ஸி | 111 நிமிடம்| கலர்
பேக் ஆஃப் ஷீப்
இயக்குநர்: டிமிட்ரிஸ் கனெல்லோபோலோஸ்
கிரீஸ் | 2021 | கிரேக்கம் | 113 நிமிடம் | கலர்
ரெயின்
இயக்குநர்: ஜான்னோ ஜூர்கன்ஸ்
எஸ்டோனியா | 2020 | எஸ்டோனியன், ரஷ்யன் | 98 நிமிடம் | கலர்
ஸ்வீட் டிஸாஸ்டர்
இயக்குநர்: லாரா லெஹ்மஸ்
ஜெர்மனி | 2021 | ஜெர்மன் | 83 நிமிடம் | கலர்
தி வெல்த் ஆஃப் தி வேர்ல்டு
இயக்குநர்: சைமன் ஃபரியோல்
சிலி| 2021| ஸ்பானிஷ் | 85 நிமிடம் | கலர்
ஜாஹோரி
இயக்குனர்: மேரி அலெஸாண்ட்ரினி
சுவிட்சர்லாந்து, அர்ஜென்டினா, சிலி, பிரான்ஸ் | 2021 | ஸ்பானிஷ், இத்தாலியன், ஆங்கிலம், மாபுடுங்குன் |
105 நிமிடம் | கலர்
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1771428
பிரதமர் அலுவலகம்
பரசுராம் ஜெயந்தியை முன்னிட்டு நாட்டு மக்களுக்கு பிரதமர் வாழ்த்துக்கள்
பரசுராம் ஜெயந்தியை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
சுட்டுரையில் பிரதமர் விடுத்துள்ள செய்தியில், ‘‘ பகவான் பரசுராம் பிறந்த புனித தினத்தில் நாட்டு மக்களுக்கு வாழ்த்துக்கள் ’’ என குறிப்பிட்டுள்ளார்
சிறப்பு சேவைகள் மற்றும் கட்டுரைகள்
புள்ளியியல் தொடர்பான கல்லூரி மாணவர்களுக்கான வினாடி-வினா நிகழ்ச்சி
மத்திய அரசின் புள்ளியியல் மற்றும் திட்ட அமலாக்க அமைச்சகத்தின் கீழ் செயல்படும் தேசிய புள்ளியியல் அலுவலகத்தின் சென்னை மண்டல கள செயல்பாட்டு பிரிவு மற்றும் சென்னை பல்கலைக்கழகத்தின் புள்ளியியல் துறை இணைந்து, கல்லூரி மாணவ, மாணவிகளுக்கான வினாடி-வினா நிகழ்ச்சியை 2023 மார்ச் 23 அன்று நடத்தின. புள்ளியியல் தொடர்பான விழிப்புணர்வை மேலும் அதிகரிக்கவும், கொள்கை வகுத்தல் மற்றும் திட்டமிடலில் புள்ளியியலின் முக்கியத்துவத்தை உணர்த்தும் நோக்கிலும் இந்த வினாடி-வினா நிகழ்ச்சி நடத்தப்பட்டது. சென்னை நுங்கம்பாக்கம் சாஸ்திரி பவனில் ஏ-விங்கில் உள்ள மாநாட்டு அரங்கில் இந்த வினாடி-வினா நடத்தப்பட்டது.
சென்னைப் பல்கலைக்கழகத்தின் உறுப்பு கல்லூரிகள், சென்னை மற்றும் சுற்றுவட்டாரப்பகுதிகளில் உள்ள நிகர்நிலைப் பல்கலைக்கழக மாணவர்கள் இதில் பங்கேற்றனர்.
தேசிய புள்ளியியல் அலுவலகத்தின் கள செயல்பாட்டுப்பிரிவின் துணை இயக்குனர் மற்றும் அலுவலக தலைவர் திருமதி அனிதா பார்த்தசாரதி வரவேற்பு உரையாற்றினார். சென்னை தேசிய புள்ளியியல் அலுவலகத்தின் துணைத் தலைமை இயக்குனர் டாக்டர் பி டி சுபா நிகழ்ச்சியை தொடங்கிவைத்தார். சென்னை பல்கலைக்கழகத்தின் புள்ளியியல் துறை தலைவர் திருமதி எம் ஆர் சிந்துமோல் சிறப்புரை ஆற்றினார். புள்ளியியல் துறையில் உள்ள வாய்ப்புகள் குறித்தும் அவர் எடுத்துரைத்தார்.
இப்போட்டியில் சென்னை தாம்பரம் கிறிஸ்துவ கல்லூரியின் மாலோலன் மற்றும் ஜெயக்குமார் குழுவினர் முதல் பரிசை வென்றனர். தாம்பரம் பாரதி உயர்கல்வி மற்றும் ஆராய்ச்சி நிறுவனத்தின் ஆதியந்த் கார்த்திக், சிவனேஷ் 2-வது இடம் பிடித்தனர். போட்டியில் பங்கேற்ற அனைத்து மாணவர்களுக்கும் பங்கேற்பு சான்றிதழ்கள் வழங்கப்பட்டன.
பிரதமர் அலுவலகம்
நாட்டின் வளர்ச்சிக்கு ஜல்ஜீவன் இயக்கம் புதிய உத்வேகம் அளிக்கிறது : பிரதமர்
நாட்டின் இன்றைய வளர்ச்சிக்கு ஜல்ஜீவன் இயக்கம் புதிய உத்வேகம் அளிக்கிறது என்று பிரதமர் திரு நரேந்திர மோடி தெரிவித்துள்ளார்.
இது குறித்து டுவிட்டர் பதிவில் அவர் கூறியிருப்பதாவது:-
கடந்த மூன்று வருடங்களுக்குள் கோடிக்கணக்கான வீடுகளுக்கு தண்ணீர் சென்றடைந்துள்ளதாக கூறியுள்ளார். பொது மக்களின் விருப்பம் மற்றும் பங்களிப்புக்கு இது சிறந்த எடுத்துக்காட்டாக திகழ்கிறது என்று கூறியுள்ளார்.
நிதி அமைச்சகம்
வங்கி நிர்வாகத்தை மேம்படுத்தவும் முதலீட்டாளர்கள் பாதுகாப்பை அதிகப்படுத்தவும் வங்கி முறைப்படுத்தல் சட்டம், வங்கி நிறுவனங்கள் சட்டம், இந்திய ரிசர்வ் வங்கி சட்டம் ஆகியவற்றின் திருத்தங்கள் செய்ய உத்தேசிக்கப்பட்டுள்ளது
நிதித்துறையில் தொடர்ச்சியான சீர்திருத்தங்கள் மற்றும் புதுமையான தொழில்நுட்பப் பயன்பாடு, இந்திய நிதிச்சந்தைகளை வலுப்படுத்தியுள்ளது. இந்நிலையில் இதனை மேலும் வலுவானதாக்க மத்திய பட்ஜெட் 2023-24 யோசனைகளைத் தெரிவித்துள்ளது. இதற்காக வங்கி நிர்வாகத்தை மேம்படுத்தவும் முதலீட்டாளர்கள் பாதுகாப்பை அதிகப்படுத்தவும் வங்கி முறைப்படுத்தல் சட்டம், வங்கி நிறுவனங்கள் சட்டம், இந்திய ரிசர்வ் வங்கி சட்டம் ஆகியவற்றின் திருத்தங்கள் செய்ய உத்தேசிக்கப்பட்டுள்ளது என மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் இன்று நாடாளுமன்றத்தில் தாக்கல் செய்த போது தெரித்தார்.
முதலீட்டாளர் கல்வி மற்றும் பாதுகாப்பு நிதி ஆணையத்தின் மூலம், உரிமை கோரப்படாத பங்குகளையும், வழங்கப்படாத ஈவுகளையும் முதலீட்டாளர்கள் மறு உரிமை கோர ஒருங்கிணைக்கப்பட்ட ஐடி இணையப்பக்கத்தை உருவாக்கும் உத்தேசம் உள்ளதாக நிதி அமைச்சர் கூறினார்.
அமிர்தகால விடுதலைப் பெருவிழா நினைவாக ஒருமுறை மட்டும் செலுத்தப்படும் புதிய சிறிய சேமிப்பு திட்டம், மகளிர் சேமிப்பு பத்திரம் 2 வருட காலத்திற்கு மார்ச் 2025 வரை வழங்கப்படும். இதன் மூலம் மகளிர் அல்லது பெண் குழந்தைகள் பெயரில் 2 வருட காலங்களுக்கு 2 லட்சம் ரூபாய் வரை முதலீடு செய்ய முடியும். பகுதி அளவு தொகை திரும்பப் பெறக்கூடிய வசதியுடன் 7.5 சதவிகித வட்டி அளிக்கப்படும்.
மூத்த குடிமக்களுக்கான சேமிப்பு திட்டத்தின் அதிகபட்ச முதலீட்டு தொகை 15 லட்சம் ரூபாயில் இருந்து 30 லட்சம் ரூபாயாக அதிகரிக்கப்படுகிறது. மாதாந்திர வருமான கணக்கு திட்டத்திற்கான அதிகபட்ச முதலீட்டு வரைமுறை 4.5 லட்ச ரூபாயில் இருந்து 9 லட்சம் ரூபாயாக ஒரு நபர் கணக்கிற்கு அதிகரிக்கப்படும். கூட்டு கணக்குகளுக்கு 9 லட்சம் ரூபாயில் இருந்து 15 லட்சம் ரூபாயாக அதிகரிக்கப்படும்.
-----
(SMB/KPG/RR
(Visitor Counter : 213
நுகர்வோர் நலன், உணவு மற்றும் பொது விநியோகம் அமைச்சகம்
சமுதாய சமையலறை திட்டத்தை வகுப்பதற்காக மாநிலங்களுடன் இணைந்து உணவு செயலாளர்கள் குழுவை மத்திய அரசு அமைப்பு, புதுதில்லியில் நடைபெற்ற கூட்டத்தில் தமிழக அமைச்சர் பங்கேற்பு
சமுதாய சமையலறை திட்டத்திற்கான செயல்முறையை ஆலோசித்து உருவாக்குதற்காக மாநிலங்களுடன் இணைந்து உணவு செயலாளர்கள் குழுவை மத்திய அரசு அமைத்துள்ளது.
இது குறித்த அறிவிப்பை வெளியிட்ட மத்திய நுகர்வோர் விவகாரங்கள், உணவு மற்றும் பொது விநியோகம், ஜவுளி, வணிகம் மற்றும் தொழில்துறை அமைச்சர் திரு பியூஷ் கோயல், எளிமையான, வெளிப்படையான மற்றும் மக்களுக்கு நன்மை பயக்கும் வகையில் சமுதாய சமையலறைகள் திட்டம் தயாரிக்கப்பட வேண்டும் என்றார்.
"நாட்டின் ஏழைகள் மீது நாம் அனுதாபம் கொண்டிருக்க வேண்டும். குழந்தைகளுக்கு சரியான ஊட்டச்சத்தை உறுதி செய்வதற்காக வெற்றிகரமான மற்றும் வெளிப்படையான உணவுத் திட்டங்களை செயல்படுத்துவதற்கு கூட்டு உறுதியை வெளிப்படுத்த வேண்டும்" என்று அவர் கூறினார்.
அனைத்திந்திய உணவு அமைச்சர்கள் கூட்டத்தில் இன்று உரையாற்றிய திரு கோயல், கொவிட் காலத்தில் செயல்படுத்தப்பட்ட உலகின் மிகப்பெரிய உணவுத் திட்டமாக பிரதமரின் ஏழைகள் நல உணவு திட்டம் விளங்குகிறது என்று கூறினார்.
நாட்டில் யாருக்கும் உணவு தானியங்கள் கிடைக்காமல் இல்லை என்று கூறிய அவர், "இந்தப் புகழ் இங்கு இருக்கும் அனைவரையும், குறிப்பாக நமது பிரதமர் திரு நரேந்திர மோடி அவர்களையும் சேரும்,” என்றார். நாட்டின் அனைத்துப் பகுதிகளிலும் உள்ள பயனாளிகளுக்குத் தரமான உணவு தானியங்கள் சென்றடைய வேண்டும் என்பதே நமது தீர்மானமாக இருக்க வேண்டும் என்றார் அவர்.
உணவு தானிய விநியோகம் சீராக நடைபெறுவதை உறுதிசெய்ய மத்திய அரசுடன் ஒருங்கிணைந்து செயல்படும் அனைத்து மாநிலங்களுக்கும் நன்றி தெரிவித்த அமைச்சர், கொவிட்-19 உச்சக்கட்டத்தில் இருந்த போதும் உணவுப் பற்றாக்குறை ஏற்படாமல் இருந்தது மிகப்பெரிய சாதனையாகும் என்றார். பெருந்தொற்றின் போது பட்டினியால் இறப்பு எதுவும் ஏற்படாதது கூட்டு முயற்சியின் விளைவாகும் என்றும்
அவர் கூறினார்.
நுகர்வோர் விவகாரங்கள், உணவு, பொது விநியோகம், சுற்றுச்சூழல், வனம் மற்றும் பருவநிலை மாற்றம் துறை இணை அமைச்சர் திரு அஷ்வினி குமார் சௌபே மற்றும் உணவு மற்றும் பொது விநியோகத் துறை செயலாளர் திரு சுதன்ஷு பாண்டே ஆகியோர் கூட்டத்தில் கலந்து கொண்டனர்.
தமிழக உணவு அமைச்சர் திரு ஆர் சக்கரபாணி மற்றும் புதுச்சேரி உணவு அமைச்சர் திரு ஏ கே சாய் ஜெ சரவணகுமார் உள்ளிட்ட பல்வேறு மாநிலங்களின் உணவு அமைச்சர்கள் கூட்டத்தில் கலந்து கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775009
பாதுகாப்பு அமைச்சகம்
பாதுகாப்பு ஆராய்ச்சி மற்றும் மேம்பாட்டு நிறுவனம் அரசியலமைப்பு தினத்தை கொண்டாடியது
இந்திய அரசியல் சாசனம் செயல்பாட்டுக்கு வந்து 70 ஆண்டுகள் நிறைவடைந்ததை கொண்டாடும் விதமாக, நிகழ்ச்சி ஒன்றுக்கு பாதுகாப்பு ஆராய்ச்சி மற்றும் மேம்பாட்டு நிறுவனம் இன்று ஏற்பாடு செய்திருந்தது.
பாதுகாப்பு இணை அமைச்சர் திரு ஸ்ரீபத் நாயக் சிறப்பு விருந்தினராக பங்கேற்றார். அரசியல் சாசனத்தின் முன்னுரையை பாதுகாப்பு ஆராய்ச்சி மற்றும் மேம்பாட்டு நிறுவனத்தின் அலுவலர்கள் வாசித்தனர். இணைய கருத்தரங்கமும் நடைபெற்றது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1676105
-----
(Visitor Counter : 118
குடியரசுத் துணைத் தலைவர் செயலகம்
மகாவீர் ஜெயந்தியையொட்டி குடியரசு துணைத்தலைவர் நாட்டு மக்களுக்கு வாழ்த்து
மகாவீர் ஜெயந்தியையொட்டி குடியரசு துணைத்தலைவர் திரு ஜக்தீப் தன்கர் நாட்டு மக்களுக்கு வாழ்த்துத் தெரிவித்துள்ளார்.
இதுகுறித்து அவர் வெளியிட்டுள்ள வாழ்த்துச்செய்தில் கூறியிருப்பதாவது:-
மகாவீர் ஜெயந்தி நாளில் நாட்டு மக்கள் அனைவருக்கும் எனது நெஞ்சார்ந்த வாழ்த்துகளைத் தெரிவித்துக்கொள்கிறேன். பகவான் மகாவீரரின் போதனைகள் நம்முடைய வாழ்க்கையை சரியான பாதையில் தூய்மையானதாகவும், இரக்கம் மிக்கதாகவும் வழிநடத்திச்செல்லும் உந்துதலை அளிக்கிறது. சரியான நம்பிக்கை, சரியான அறிவாற்றல் மற்றும் சரியான நன்னடத்தை ஆகியவற்றைக் கொண்டதாக நம்முடைய வாழ்க்கையை மாற்றிக்கொள்ளவும், நம்முடைய குறிக்கோள்களை புதுப்பித்துக்கொள்ளவும் மகாவீர் ஜெயந்தி வாய்ப்பளிக்கிறது.
பகவான் மகாவீரரின் கொள்கைகளுக்காக நம்மை அர்ப்பணித்துக்கொண்டு இரக்கமும், உண்மையும் நிறைந்த சகிப்புத்தன்மையும் வழிநடத்தும் உலகத்தை உருவாக்க நாம் அனைவரும் பாடுபடுவோம்.
பிரதமர் அலுவலகம்
காந்தியடிகள்-பங்கபந்து டிஜிட்டல் கண்காட்சியை பிரதமர் திறந்து வைத்தார்
தமது இரண்டு நாள் வங்கதேசப் பயணத்தின் ஒரு பகுதியாக, மகாத்மா காந்தி மற்றும் பங்கபந்து ஆகியோர் பற்றிய டிஜிட்டல் கண்காட்சி ஒன்றை பிரதமர் திரு நரேந்திர மோடி, வங்கதேச பிரதமர் திருமிகு ஷேக் ஹசீனாவுடன் இணைந்து திறந்து வைத்தார்.
தெற்காசியாவின் தலைசிறந்த தலைவர்களாக விளங்கிய மகாத்மா காந்தி மற்றும் பங்கபந்து ஆகியோரின் சிந்தனைகளும், செய்திகளும் உலகெங்கும் எதிரொலிக்கின்றன.
கண்காட்சியின் மேற்பார்வையாளரான திரு பீரத் யாஜ்நிக், தலைவர்களுக்கு கண்காட்சியை சுற்றி காட்டினார். ஷேக் ரெஹானாவும் அவர்களுடன் இணைந்துக் கொண்டார்.
------
(
அறிவியல் மற்றும் தொழில்நுட்பத்துறை
இமயமலை புவிவெப்ப நீரூற்றுகள், வளிமண்டலத்தில் அதிக அளவில் கார்பன்-டை-ஆக்சைடை வெளியிடுகின்றன
எரிமலை வெடிப்புகள், பல நெருக்கமான இடைவெளிகளைக் கொண்ட மண்டலங்கள் மற்றும் புவிவெப்ப அமைப்புகள் மூலம் பூமியின் உட்புறத்திலிருந்து வெளிப்புறத்திற்கு கார்பன் வெளியேறுவது பூமியின் குறுகிய மற்றும் நீண்ட கால பருவநிலையை பாதிக்கக்கூடிய புவியின் கார்பன் சுழற்சிக்கு வித்திடுகிறது. மாறுபட்ட வெப்பநிலை மற்றும் வேதியியல் நிலைமைகளைக் கொண்ட சுமார் 600 புவிவெப்ப நீரூற்றுகள் இமயமலையில் இருந்து புறப்படுகின்றன. பிராந்திய மற்றும் உலகளாவிய பருவநிலையில் அவற்றின் பங்கு, அத்துடன் டெக்டோனிக் தகடுகளின் உந்துதலால் ஏற்படும் வாயு வெளியேற்ற செயல்முறை ஆகியவற்றின் கார்பன் சுழற்சிக்கான வெளியேற்றத்தை மதிப்பீடுகையில் புவி வெப்பமயமாதலுக்கும் பரிசீலிக்கப்பட வேண்டியது அவசிய,மாகும்..
இமயமலையின் கார்வால் பிராந்தியத்தில் சுமார் 10,000 சதுர கி.மீ பரப்பளவில் அமைந்துள்ள இமயமலை புவிவெப்ப நீரூற்றுகள், குறிப்பிடத்தக்க அளவில் கார்பன்-டை-ஆக்சைடை  வெளியேற்றுவதால் வளமிக்க நீர் கிடைக்கிறது இந்த நீருற்றுகளிலிருந்து வாயு வெளியேற்றத்தை ஆராய்ந்து வகைப்படுத்திய இந்திய அரசின் அறிவியல் மற்றும் தொழில்நுட்பத்துறையில் கீழ் இயங்கும் தன்னாட்சி நிறுவனமான இமயமலை புவியியல் வாடியா நிறுவனம் கண்டறிந்துள்ளது. மதிப்பீடு செய்யப்பட்ட கார்பன்-டை-ஆக்சைடில் தேவையற்ற வாயு வெளியேற்றம்  பெருக்கெடுத்து ஓடுவது வளிமண்டலத்திற்கு ஆண்டுக்கு 7.2 × 10 6 மோல்  ஆகும்.
சுற்றுச்சூழல் அறிவியல் மற்றும் மாசு ஆராய்ச்சி என்ற அறிவியல் இதழில் வெளியிடப்பட்ட ஆய்வில், இந்த வெப்ப நீரூற்றுகளில் உள்ள கார்பன்-டை-ஆக்சைடு இமையமலை மையத்தில் ஆழமாகப் பதிந்திருக்கும் கார்போனட் பாறைகளிலிருந்து உருமாற்றம் செய்யப்பட்டுப் பெறப்படுகிறது. அத்துடன், கரிப்பொருளில் இருந்து பிராண வாயுவை உருவாக்க மேக்மடிசம் செய்யப்படுகிறது. பெரும்பாலான புவிவெப்ப நீரில் ஆவியாதலும், அதைத்தொடர்ந்து சிலிகேட் பாறைகளின் வானிலையும் ஆதிக்கம் செலுத்துகிறது மேலும் ஐசோடோபிக் பகுப்பாய்வுகள் புவிவெப்ப நீருக்கான ஒரு விண்கல் மூலத்தை நோக்கி சுட்டிக்காட்டுகின்றன.
(Visitor Counter : 175
நிதி அமைச்சகம்
பருவநிலை மாற்றம் குறித்த பல்வேறு விஷயங்கள் குறித்து காப் 26 அமைப்பின் தலைவராக பொறுப்பேற்கவுள்ள திரு அலோக் சர்மாவுடன் நிதி அமைச்சர் திருமதி நிர்மலா சீதாராமன் உரையாடல்
பருவநிலை மாற்றம் குறித்த பல்வேறு விஷயங்கள் மற்றும் குறிப்பாக காப் 26 குறித்து காப் 26 அமைப்பின் தலைவராக பொறுப்பேற்கவுள்ள மாண்புமிகு திரு அலோக் சர்மாவுடன் மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் இன்று உரையாடினார்.
பருவநிலை மாற்றத்திற்கான ஐக்கிய நாடுகள் கட்டமைப்பு கூட்டம் மற்றும் பாரிஸ் ஒப்பந்த இலக்குகளை எட்டுவதில் சரியாக பயணிக்கும் ஒரு சில ஜி20 நாடுகளில் இந்தியாவும் ஒன்று என்று கூறிய நிதி அமைச்சர், பருவநிலை மாற்றத்தை எதிர்கொள்வதற்கான முக்கிய முடிவுகளை நாடு எடுத்துள்ளதாக தெரிவித்தார்.
2030-ம் ஆண்டுக்குள் 450 ஜிகாவாட் புதுப்பிக்கத்தக்க எரிசக்தி எனும் இலக்கை எட்டுவதற்கான வலுவான நடவடிக்கைகளை அரசு எடுத்து வருவதாக திருமதி நிர்மலா சீதாராமன் கூறினார். இதில் 100 ஜிகாவாட் ஏற்கனவே எட்டப்பட்டுவிட்டது என்று அவர் கூறினார். நீர் மின்சார துறையில் எடுக்கப்பட்டு வரும் விரிவான நடவடிக்கைகள் குறித்தும் எடுத்துரைக்கப்பட்டது.
பருவநிலை நீதி குறித்த பேச்சுவார்த்தை குறித்து பேசிய திருமதி நிர்மலா சீதாராமன், ஏழைகள் மீதான பரிவுக்கான தேவை குறித்தும் எடுத்துரைத்தார். வளரும் நாடுகளுக்கு வருடத்திற்கு $100 பில்லியன் வழங்கும் வளர்ந்த நாடுகளின் உறுதி பூர்த்தி செய்யப்படும் என்று நம்பிக்கை தெரிவித்த நிதி அமைச்சர், காப் 26-ல் நிதி மீதான புதிய ஒன்றுபட்ட இலக்குகள் குறித்த நேர்மறை வெளிப்பாடும் ஏற்படும் என்று நம்புவதாக கூறினார்.
மேலும் தகவல்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747066
-----
(Visitor Counter : 172
குடியரசுத் துணைத் தலைவர் செயலகம்
கொவிட்-19 தொற்றைக் கண்டறிய கழிவு நீர் மற்றும் காற்றை கண்காணிக்கும் முறை: குடியரசுத் துணைத் தலைவரிடம் சிஎஸ்ஐஆர் தலைமை இயக்குநர் விளக்கம்
கொவிட்-19 தொற்றைக் கண்டறிய, கழிவுநீர் மற்றும் காற்று கண்காணிப்பு முறையை நாடாளுமன்றத்தில் அமைப்பது குறித்து, குடியரசுத் துணைத்தலைவரும், மாநிலங்களவைத் தலைவருமான திரு எம். வெங்கையா நாயுடு அவர்களிடம், அறிவியல் தொழில் ஆராய்ச்சி கவுன்சிலின் தலைமை இயக்குனர் டாக்டர் சேகர் சி.மாண்டே இன்று விளக்கினார்.
அப்போது டாக்டர் மாண்டேவுடன், செல்லுலார் மற்றும் மூலக்கூறு உயிரியல் மையத்தின் இயக்குனர் டாக்டர் ராகேஷ் மிஸ்ரா, இந்திய ரசாயன தொழில்நுட்பக் கழகத்தின் இயக்குநர் டாக்டர் எஸ்.சந்திரசேகர், டாக்டர் வெங்கட மோகன், நாக்பூரில் உள்ள தேசிய சுற்றுச்சூழல் பொறியியல் ஆய்வு மையத்தைச் சேர்ந்த டாக்டர் அட்யா கப்லே ஆகியோர் உடன் சென்றனர்.
சிஎஸ்ஐஆர் ஆய்வு மையங்களில் மேற்கொள்ளும் பல நடவடிக்கைகள் குறித்து குடியரசுத் துணைத்தலைவருக்கு டாக்டர் மாண்டே விளக்கினார்.
கழிவுநீர் கண்காணிப்பானது, கொவிட் தொற்றால் பாதிக்கப்பட்ட மக்களின் எண்ணிக்கை பற்றிய மதிப்பீட்டை சரியாக வழங்குவதாகவும், அதிக அளவிலான மக்களுக்கு கொவிட் பரிசோதனை சாத்தியமில்லாத போது, கொவிட்-19 தொற்றின் முன்னேற்றத்தைக் கண்டறிய இந்த முறையைப் பயன்படுத்தலாம் எனவும் குடியரசுத் துணைத்தலைவரிடம், டாக்டர் மாண்டே தெரிவித்தார். இது, சமூகத்தில் நோய் பரவும் நேரத்தில், விரிவாக கண்காணிக்கும் ஒரு நடவடிக்கையாகும்.
கழிவுநீர் கண்காணிப்பு குறித்து விரிவாக விளக்கிய டாக்டர் மாண்டே, கொவிட்-19 நோயாளிகள், மலக்கழிவுகள் மூலமாகவும் கொரோனா வைரஸ்களை வெளியேற்றுகின்றனர் என்றும் கொரோனா அறிகுறி உள்ளவர்கள் தவிர, அறிகுறி அற்றவர்களும், தங்கள் மலக்கழிவு மூலமாக வைரஸ்களை வெளியேற்றுகின்றனர் என்றும் தெரிவித்தார்.
ஐதராபாத், பிரயாக்ராஜ் தில்லி, கொல்கத்தா, மும்பை, நாக்பூர், புதுச்சேரி, சென்னை ஆகிய இடங்களில், தொற்றைக் கண்டறிய மேற்கொள்ளப்பட்ட கழிவுநீர் கண்காணிப்பு விவரங்களை டாக்டர் மாண்டே எடுத்துரைத்தார். இந்தப் பரிசோதனை, தனிநபர் அளவில் மேற்கொள்ளப்படாததால், இது பாரட்சமற்ற மதிப்பீட்டை வழங்குவதாகவும் அவர் தெரிவித்தார்.
இந்த கழிவு நீர் கண்காணிப்பு முறை, தற்போதைய கொவிட்-19 தொற்றைப் புரிந்து கொள்வதில் மட்டுமல்ல, இனி வரும் காலங்களிலும், கொவிட்-19 தொற்றுப் பரவலை முன்கூட்டிய எளிதாக கண்டறியவும், இன்றியமையாததாக இருக்கும் என டாக்டர் மாண்டே கூறினார்.
காற்றில் உள்ள வைரஸ் துகள்கள் மற்றும் தொற்று பரவல் அபாயத்தைக் கண்டறிய, காற்றை கண்காணிக்கும் கருவிகளையும் பொருத்தலாம் என்று அவர் ஆலோசனை கூறினார்.
சிஎஸ்ஐஆர் விஞ்ஞானிகளையும், அவர்களது பணியையும் குடியரசுத் துணைத்தலைவர் பாராட்டினார். மேலும், இந்த விஷயம் குறித்து மக்களவை சபாநாயகர் திரு ஓம் பிர்லா மற்றும் மத்திய அரசிடம் தாம் ஆலோசிப்பதாக, விஞ்ஞானிகள் குழுவினரிடம் குடியரசுத் துணைத்தலைவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1708376
பிரதமர் அலுவலகம்
இமாச்சலப் பிரதேசம் உனாவிலிருந்து புதுதில்லிக்கு வந்தே பாரத் எக்ஸ்பிரஸ் ரயிலை பிரதமர் கொடியசைத்து தொடங்கிவைத்தார்
உனாவின் அம்ப் அண்டவ்ராவிலிருந்து புதுதில்லிக்கு இன்று புதிய வந்தே பாரத் எக்ஸ்பிரஸ் ரயிலை பிரதமர் திரு நரேந்திர மோடி கொடியசைத்து தொடங்கிவைத்தார்.
வந்தே பாரத் எக்ஸ்பிரசின் பெட்டிகளை ஆய்வு செய்த பிரதமர், அதில் உள்ள வசதிகளை பார்வையிட்டார். வந்தே பாரத் எக்ஸ்பிரஸ் ரயிலின் என்ஜின் கட்டுப்பாட்டு மையத்தையும் திரு மோடி சோதனையிட்டார். உனா ரயிலை நிலையத்தையும் அவர் ஆய்வு செய்தார்.
உனா மாவட்டம், அம்ப் அண்டவ்ரா ரயில் நிலையத்திற்கு பிரதமர் வந்து சேர்ந்த போது, அவருடன் இமாச்சலப்பிரதேச முதலமைச்சர் திரு ஜெய்ராம் தாக்கூர், ஆளுநர் திரு ராஜேந்திர விஸ்வநாத் அர்லேகர், ரயில்வே அமைச்சர் திரு அஸ்வினி வைஷ்ணவ், தகவல் ஒலிபரப்புத்துறை அமைச்சர் திரு அனுராக் சிங் தாக்கூர் ஆகியோர் இருந்தனர்.
இந்த ரயிலின் அறிமுகம் இப்பகுதியில் சுற்றுலாவை மேம்படுத்தவும், பயணிகளுக்கு வசதியான மற்றும் வேகமான பயணத்தை வழங்கவும் உதவும். உனாவிலிருந்து புதுதில்லிக்கு பயண நேரம் இரண்டு மணி நேரம் குறைக்கப்படும். ஆம்ப் அண்டவ்ராவிலிருந்து புதுதில்லி வரை இயக்கப்படும், இது நாட்டில் அறிமுகப்படுத்தப்படும் நான்காவது வந்தே பாரத் ரயிலாகும், மேலும் இது முந்தைய வந்தே பாரத் ரயில்களை விட மேம்பட்டதாகும். இது மிகவும் இலகுவான, குறுகிய காலத்தில் அதிக வேகத்தை எட்டும் திறன் கொண்டது. வந்தே பாரத் 2.0 ஆனது 0 முதல் 100 கிலோமீட்டர் வேகத்தை வெறும் 52 வினாடிகளில் எட்டுவதுடன், அதிகபட்சமாக மணிக்கு 180 கிலோமீட்டர் வேகத்தில் செல்லக்கூடியதாகும். மேலும் மேம்படுத்தப்பட்ட கூடுதல் அம்சங்களை இந்த ரயில் கொண்டுள்ளது. மேம்படுத்தப்பட்ட வந்தே பாரத் எக்ஸ்பிரஸ் முந்தைய பதிப்பான 430 டன்களுடன் ஒப்பிடும் போது 392 டன் எடை கொண்டதாக இருக்கும். இது தேவைக்கேற்ப வைஃபை உள்ளடக்க வசதியையும் கொண்டிருக்கும். ஒவ்வொரு பெட்டியிலும் 32" திரைகள் உள்ளன, இது முந்தைய பதிப்பில் இருந்த 24" உடன் ஒப்பிடும்போது பயணிகளுக்கு தகவல் மற்றும் பொழுதுபோக்கு அம்சங்களை வழங்கும். வந்தே பாரத் எக்ஸ்பிரஸ் சுற்றுச்சூழலுக்கு உகந்ததாக இருக்கும், இதில் உள்ள குளிர்சாதன வசதி 15 சதவீதம் அதிக ஆற்றல் திறன் கொண்டதாக இருக்கும். இழுவை மோட்டாரின் தூசி இல்லாத சுத்தமான காற்றுடன், குளிர்ச்சியான, மிகவும் வசதியான பயணமாக இது இருக்கும். முன்பு எக்சிகியூட்டிவ் வகுப்பு பயணிகளுக்கு மட்டும் வழங்கப்பட்ட ஒரு பக்க சாய்வு இருக்கை வசதி இப்போது அனைத்து வகுப்புகளுக்கும் கிடைக்கும். எக்ஸிகியூட்டிவ் பெட்டிகளில் 180 டிகிரி சுழலும் இருக்கைகள் சேர்க்கப்பட்டுள்ளன
வந்தே பாரத் எக்ஸ்பிரஸின் புதிய வடிவமைப்பில், காற்றைச் சுத்திகரிப்பதற்கான புற ஊதா காற்று சுத்திகரிப்பு அமைப்பு கூரைப்பகுதியில் நிறுவப்பட்டுள்ளது. சண்டிகரில் உள்ள மத்திய அறிவியல் கருவிகள் அமைப்பு பரிந்துரைத்தபடி, புதிய காற்றில் வரும் கிருமிகள், பாக்டீரியா தொற்றுகள் போன்றவற்றிலிருந்து காற்றை வடிகட்டி சுத்தம் செய்ய இந்த அமைப்பு கூரையின் இரு முனைகளிலும் வடிவமைக்கப்பட்டு நிறுவப்பட்டுள்ளது.
வந்தே பாரத் எக்ஸ்பிரஸ் 2.0 விமானப் பயணம் போன்ற மிகச்சிறந்த அனுபவங்களை பயணிகளுக்கு வழங்குகிறது. உள்நாட்டிலேயே உருவாக்கப்பட்ட மோதல் தவிர்ப்பு அமைப்பு - கவச் உள்ளிட்ட மேம்பட்ட அதிநவீன பாதுகாப்பு அம்சங்கள் இந்த ரயிலில் இணைக்கப்பட்டுள்ளன.
மின்னணு மற்றும் தகவல் தொழில்நுட்பம்
தேசிய மின்னணு கொள்கைக்கு மத்திய அமைச்சரவை ஒப்புதல்
மத்திய மின்னணு மற்றும் தகவல் தொழில்நுட்ப அமைச்சகம் முன்மொழிந்துள்ள தேசிய மின்னணு கொள்கை 2019-க்கு, பிரதமர் திரு. நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்துள்ளது. மின்னணு முறை வடிவமைப்பு மற்றும் உற்பத்திக்கான உலகளாவிய மையமாக இந்தியாவை மாற்ற வேண்டும் என்பதை இந்தக் கொள்கை முன்நிறுத்துகிறது. சிப்செட்டுகள் உள்ளிட்ட முக்கியமான உதிரி பாகங்களை உருவாக்குவதற்கான திறன்களை முடுக்கிவிட்டு, ஊக்குவிப்பதன் வாயிலாகவும், உலகளவில் இந்தத் துறை போட்டியிடும் வகையிலான சூழலை உருவாக்குவதன் மூலமும் இந்த இலக்கு எட்டப்பட உள்ளது.
மின்னணு முறை வடிவமைப்பு மற்றும் உற்பத்தித் துறையை உலகளவில் போட்டியிடுவதற்கு ஏற்ற சூழலை உருவாக்குவது, முக்கியமான மின்னணு பாகங்களை உற்பத்தி செய்வதற்கான உதவியையும், நிதியுதவியையும் அளிப்பது, உயர்தொழில்நுட்பம் சார்ந்த பெரிய திட்டங்களுக்கு சிறப்பு உதவிகள் வழங்குவது, புதிய தொழிற்கூடங்களை ஊக்குவிப்பதற்கும், தற்போதுள்ள தொழிற்கூடங்களை விரிவுபடுத்துவதற்கும் பொருத்தமான திட்டங்களையும், உதவிக்கான முறைகளையும் வகுப்பது, மின்னணு துறை சார்ந்த அனைத்து துணை பிரிவுகளிலும் ஆராய்ச்சி வளர்ச்சியையும், புதிய கண்டுபிடிப்புகளையும் மேம்படுத்துவது, தொழில் திறன்களை கணிசமாக மேம்படுத்த ஊக்கத்தொகை வழங்குவது ஆகியவை 2019 தேசிய மின்னணு கொள்கையின் சிறப்பு அம்சங்களாகும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நாட்டில் பணியாளர் விகிதம் அதிகரித்து வருகிறது- 2017-18ம் ஆண்டுமுதல் வேலைவாய்ப்பின்மை விகிதம் தொடர்ந்து குறைந்து வருகிறது: மத்திய இணையமைச்சர் ஜிதேந்திர சிங்
நாட்டில் பணியாளர் எண்ணிக்கை விகிதம்  2017-18ம் ஆண்டில் 46.8 சதவீதமாக இருந்தது என்றும் இது 2020-21ம் ஆண்டில் 52.6 சதவீதமாக அதிகரித்துள்ளது என்றும் மத்திய அறிவியல் மற்றும் தொழில்நுட்பம் , புவிஅறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்வு, ஓய்வூதியம், அணுசக்தி, விண்வெளித்துறை இணையமைச்சர் டாக்டர் ஜிதேந்திர சிங் கூறியுள்ளார்.
மாநிலங்களவையில் கேள்வி ஒன்றுக்கு எழுத்து மூலம் அவர் அளித்த பதிலில் கடந்த 4 ஆண்டுகளாக டபிள்யுபிஆர் அதிகரித்து வருகிறது என்றும் வேலைவாய்ப்பின்மை தொடர்ந்து அதிகரித்து வருகிறது என்றும் கூறியுள்ளார்.
கொவிட்-19 தாக்கத்தால் பாதிக்கப்பட்டவர்களுக்கு சிறப்புத் திட்டங்களை செயல்படுத்தி வேலை வாய்ப்பை அதிகரிக்க நடவடிக்கை எடுக்கப்பட்டதாக அவர் கூறியுள்ளார். சுயசார்பு இந்தியா வேலைவாய்ப்புத் திட்டத்தின்  60 லட்சத்து 13 ஆயிரம் பேர் பயனடைந்துள்ளதாகவும் அவர் தெரிவித்துள்ளார். 1 லட்சத்து 97 ஆயிரம் கோடி ரூபாய் மதிப்பில் 2021-22 ம் ஆண்டிலிருந்து 5 ஆண்டுகளுக்கு செயல்படுத்தப்படும். உற்பத்தியுடன் கூடிய ஊக்கத்தொகைத் திட்டம் 60 லட்சம் புதிய வேலைவாய்ப்புகளை உருக்கக்கூடியது என்று அவர் குறிப்பிட்டுள்ளார்.
பிரதமரின் விரைவுசக்தித் திட்டம் பொருளாதார மேம்பாட்டையும், நீடித்த வளர்ச்சியையும் அடையும் வகையிலான அணுகுமுறைகளை கொண்டு செயல்படுத்தப்படுவதாக அவர் தெரிவித்துள்ளார். சாலை, ரயில், விமான நிலையங்கள், துறைமுகங்கள், பொதுப் போக்குவரத்துக் கட்டமைப்புகள், நீர்வழித்தடங்கள் மற்றும் சரக்குப் போக்குவரத்து கட்டமைப்பு ஆகிய 7 அம்சங்களை அடிப்படையாகக் கொண்டு இந்தத் திட்டம் செயல்படுத்தப்படுவதாக அவர் கூறியுள்ளார்.
பிரதமரின் முத்ரா வங்கிக்கடன் திட்டத்தின் மூலம், இதுவரை 37 கோடியே 75 லட்சம் கடன்கள் 21 லட்சம் கோடி ரூபாய் மதிப்பில் வழங்கப்பட்டுள்ளதாக அவர் தெரிவித்துள்ளார். சாலையோர வியாபாரிகளின் நலனுக்காக பிரதமரின் ஸ்வாநிதித் திட்டம் செயல்படுத்தப்படுவதாகவும் டிசம்பர் 8ம் தேதி வரை இந்தத்திட்டத்தின் மூலம் 37 லட்சத்து 95 ஆயிரம் பேர் பயனடைந்துள்ளதாகவும் அவர் கூறியுள்ளார்.
பிரதமரின் வேலைவாய்ப்பு உருவாக்கும் திட்டம்,மகாத்மா காந்தி தேசிய ஊரக வேலை உறுதித்திட்டம் உள்ளிட்ட பல திட்டங்கள், வேலைவாய்ப்பு உருவாக்கத்திற்காக நடைமுறைப்படுத்தப்படுவதாக அவர் தெரிவித்துள்ளார்.
இது தவிர, மேக் இன் இந்தியா, ஸ்டார்ட் அப் இந்தியா,ஸ்டாண்ட் அப் இந்தியா, டிஜிட்டல் இந்தியா, பொலிவுறு நகரங்கள்  உள்ளிட்ட பல திட்டங்கள் வேலைவாய்ப்புகளை உருவாக்கி இருப்பதாகவும் திரு ஜிதேந்திர சிங் கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
73.82 கோடியைக் கடந்தது இந்தியாவில் செலுத்தப்பட்டுள்ள கொவிட் தடுப்பூசிகளின் மொத்த எண்ணிக்கை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 73.82 கோடியைக் கடந்துள்ளது. கடந்த 24 மணி நேரத்தில் 72,86,883 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 75,25,766 முகாம்களில் 73,82,07,378 தடுப்பூசிகள் போடப்பட்டுள்ளன.
கடந்த 24 மணி நேரத்தில் 34,848 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,24,09,345 ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 97.51 சதவீதமாக உள்ளது.
தொடர்ந்து 77 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 28,591 பேர் புதிதாகத் தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,84,921 ஆக உள்ளது. இது, நாட்டின் மொத்த பாதிப்பில் 1.16 சதவீதம் ஆகும்.
கடந்த 24 மணி நேரத்தில் 15,30,125 பரிசோதனைகளும், இந்தியாவில் இதுவரை மொத்தம் 54,18,05,829 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 79 நாட்களாக 3 சதவீதத்திற்கும் குறைவாக, 2.17 சதவீதமாகவும், தினசரி தொற்று உறுதி விகிதம் 1.87 சதவீதமாகவும் இன்று பதிவாகியுள்ளது. இந்த எண்ணிக்கை தொடர்ந்து 13 நாட்களாக 3 சதவீதத்திற்குக் குறைவாகவும், 96 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754265
------
(Visitor Counter : 167